**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

B. Petranovića 8, 23 000 Zadar

Tel.: 023/350 351

Faks.: 023/350 355

KLASA:   351-04/21-01/125

URBROJ: 2198/1-07/2-21-2

Zadar, 1. rujna 2020. godine

Upravni odjel za prostorno uređenje, zaštitu okoliša i komunalne poslove Zadarske županije, na temelju članka 82. stavka 3., članka 160. stavka 1. i članka 162. Zakona o zaštiti okoliša (Narodne novine broj 80/13., 158/13., 78/15., 12/18. i 118/18.), te članka 7. stavka 2. točke 1. Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine broj 64/08.) daje sljedeću

**I N F O R M A C I J U**

**o zahtjevu za provedbu postupka Ocjene o potrebi procjene utjecaja na okoliš za zahvat**

***Pogon za preradu i proizvodnju vina na k.č.zem. 1375 K.O. Smilčić,***

***Grad Benkovac Zadarska županija***

**Tijelo nadležno za provedbu postupka:** Upravni odjel za prostorno uređenje, zaštitu okoliša i komunalne poslove Zadarske županije, Božidara Petranovića 8, Zadar.

**Pravni temelj za vođenje postupka ocjene o potrebi procjene utjecaja zahvata na okoliš**su odredbe članka 78. stavka 1. Zakona o zaštiti okoliša (Narodne novine broj 80/13., 158/13., 78/15., 12/18. i 118/18.)

i odredbe članaka 24., 25., 26. i 27. Uredbe o procjeni utjecaja zahvata na okoliš (Narodne novine broj 61/14. i 3/17.).S obzirom da je planirani kapacitet vinarije maksimalno 50.000 l/god. provedba postupka ocjene sukladno točki 6.10. *Postrojenja za proizvodnju alkoholnih i bezalkoholnih pića i punionice vode kapaciteta 2.000.000 l/god i više* Priloga III. Uredbe, a vezano za točku 6. *Za ostale zahvate navedene u Prilogu II. i III., koji ne dosižu kriterije utvrđene u tim prilozima, a koji bi mogli imati značajan negativan utjecaj na okoliš…*, Priloga III. Uredbe u nadležnosti je upravnog tijela u županiji. Osim navedenog, člankom 27. stavkom 1. Zakona o zaštiti prirode (Narodne novine broj 80/13. ,15/18., 14/19. i 127/19.) propisano je da se za zahvate za koje je određena provedba ocjene o potrebi procjene utjecaja na okoliš, Prethodna ocjena obavlja u okviru postupka ocjene o potrebi procjene.

**Nositelj zahvata:**TILIA d.o.o., Smilčić

**Lokacija zahvata:** Zahvat se planira na k.č.zem. 1375 K.O. Smilčić, Grad Benkovac, Zadarska županija.

**Sažeti opis zahvata:**  Zahvatom se planira izgradnja proizvodno poljoprivredne zgrade - objekta za preradu grožđa i proizvodnju vina, točnije vinarije. Planirana je prerada grožđa u cilju dobivanja visokokvalitetnih vina, a proizvodni kapacitet vinarije je 50 000 l, od čega je 30 000 l crnog vina, a 20 000 l bijelog vina s ukupnim skladišnim kapacitetom od oko 100 000 l. Ukupna površina građevinske parcele koja je dio k.č.zem. 1375 K.O. Smilčić iznosi 7657 m². Planirana izgrađenost parcele je ukupno 915.6 m², a bruto razvijena površina etaža građevine je 1278.75 m2. Objekt je proizvodne namjene za poljoprivrednu proizvodnju katnosti podrum + prizemlje.

**Sažeti opis postupka:** nositelj zahvata je uz zahtjev za ocjenu o potrebi procjene dostavio Elaborat zaštite okoliša za ocjenu o potrebi procjene utjecaja zahvata na okoliš, koji je izradio ovlaštenik Vita projekt d.o.o., Zagreb, Ilica 191c. Na temelju Elaborata zatražit će se mišljenje tijela i/ili osoba određenih posebnim propisima i jedinica lokalne samouprave o tome je li moguće očekivati značajan negativan utjecaj na području njihove nadležnosti. Osim toga, sukladno Zakonu o zaštiti prirode, pribavit će se i prethodno mišljenje Ministarstva gospodarstva i održivog razvoja, Zavoda za zaštitu prirode. Nakon razmotrenih mišljenja tijela i/ili osoba određenih posebnim propisima i jedinica lokalne samouprave i mišljenja javnosti i zainteresirane javnosti ovo tijelo će donijeti rješenje kojim će utvrditi treba li, ili ne treba, provesti postupak procijene utjecaja na okoliš, odnosno je li zahvat prihvatljiv za ekološku mrežu.

**Nadležna tijela i  pravne osobe s javnim ovlastima - sudionici u postupku:**

1. Hrvatske vode, Vodnogospodarski odjel za slivove južnog Jadrana, 21000 Split, Vukovarska 35
2. Grad Benkovac, 23420 Benkovac, Šetalište kneza Branimira 12

**Način davanja mišljenja:**U svrhu informiranja javnosti i zainteresirane javnosti ova informacija i Elaborat zaštite okoliša objavljuju se na mrežnim stranicama Zadarske županije (www.zadarska-zupanija.hr). Javnost i zainteresirana javnost može dostaviti mišljenje o zahtjevu za ocjenu o potrebi procjene utjecaja na okoliš na adresu: Zadarska županija, Upravni odjel za prostorno uređenje, zaštitu okoliša i komunalne poslove, Božidara Petranovića 8, 23000 Zadar u roku od 30 dana od dana objave ove informacije, pozivom na gornju klasu.

**Način informiranja javnosti i zainteresirane javnosti o ishodu postupka:**Upravni odjel za prostorno uređenje, zaštitu okoliša i komunalne poslove Zadarske županije objavit će na mrežnim stranicama Zadarske županije rješenje doneseno povodom predmetnog zahtjeva.